钦定古今图书集成/理学汇编/字学典/第102卷 > 徐浩
## 钦定古今图书集成/理学汇编/字学典/第102卷 > 徐浩

按《唐书》本传：“徐浩，字季海，越州人。擢明经，有文辞。张
说称其才，荐为集贤校理。肃宗立，召授中书舍人。四
方诏令，多出浩手。遣辞赡速，而书法至精。又参太上
皇诰册，宠绝一时。德宗初，进郡公，赠太子少师。始，浩
父峤之善书，以法授浩，益工。尝书四十二幅屏，八体
皆备世状。其法曰‘怒猊抉石，渴骥奔泉’”云。　按《艺文
志》：“徐浩《书谱》一卷，《古迹记》一卷。”

按卢携《临池妙诀》，徐吏部传之皇甫阅。

按《墨池编》：“浩善正书，八分真行，唐之工书者多求其
三叶，嗣名者惟徐氏云。”

按《宣和书谱》：“徐浩书锋藏画心，力出字外，得意处往
往近似王献之，开元以来未有比者。”写《花萼楼碑》甚
工，尝作书法以示子侄，尽述古人积学所致，真不易
之论。且浩以书名，其妙实在楷法也。今御府所藏正
书三：《朱巨川告小字存想法》《宝林寺诗》。